Alexander Diomedes
Alexander Diomedes-Cyriacus (Graece Αλέξανδρος Διομήδης-Κυριακός; natus Athenis 3 Ianuarii 1875; mortuus 11 Novembris 1950) fuit primus minister Graeciae et nepos Diomedis Cyriaci qui et ipse primus minister fuerat. Alexander Diomedes rebus iuridicis et oeconomicis studuit apud universitates Franciae et Germaniae. Ab anno 1905 fuit professor universitatis Athenarum. Ultimo anno vitae suae fit Academicus Athenarum. Meruit ut nomarchus Atticae et Boeotiae ab anno 1909; anno 1910 senator factus est pro factione Liberali, posteaque minister rerum oeconomicarum.